Former Congress minister Harshawardhan Patil, former NCP minister Vijaysinh Mohite Patil, sitting Satara NCP MP Udayanraje Bhosale and former NCP MP Dhananjay Mahadik, too, joined the BJP
शिवसेनेचेच माजी आमदार आशिष जायस्वाल यांना महाराष्ट्र राज्य खनिकर्म महामंडळाचे अध्यक्षपद तर नितीन बानगुडे-पाटील यांना महाराष्ट्र कृष्णा खोरे विकास महामंडळाचे उपाध्यक्षपद देण्यात आले आहे. संजय पवार यांना अण्णासाहेब पाटील आर्थिक विकास महामंडळाचे उपाध्यक्षपद देण्यात आले आहे. रिपब्लिकन पक्षाचे राजा सरवदे यांची महात्मा फुले मागासवर्गीय आर्थिक विकास महामंडळाच्या अध्यक्षपदी नियुक्ती करण्यात आली आहे. या महामंडळाच्या नियुक्त्या झाल्या तरी आता अजून दुसरी फेरी बाकी आहे. येत्या आठ दिवसांत त्या नियुक्त्यादेखील जाहीर केल्या जाण्याची शक्यता आहे. त्यानंतर राज्य मंत्रिमंडळाचा शेवटचा विस्तार करण्याचा मुद्दा पुन्हा ऐरणीवर आला आहे. त्यात राज्यात गेल्या चार वर्षांत ज्यांच्या कार्यकुशलतेचा फायदा सरकारला झाला नाही त्यांना पक्षाच्या सेवेत विशेष जबाबदारी देऊन रुजू केले जाण्याची आणि किमान तीन ते चार नव्या चेहर्‍यांना सरकारमध्ये मंत्री म्हणून संधी दिली जाण्याची शक्यता व्यक्त केली जात आहे. त्यात उत्तर महाराष्ट्रातून नेहमी चर्चेत असलेल्या नावांना संधी मिळण्याची शक्यता असून किमान दोन जागा उत्तर महाराष्ट्रातून दिल्या जाण्याची शक्यता आहे, अशी माहिती जाणकार सूत्रांनी दिली आहे. या सूत्रांच्या माहितीनुसार अनेक आमदार पदाधिकारी तसेच पक्षातील काही ज्येष्ठ कार्यकर्ते महामंडळांच्या नियुक्त्यांकडे गेल्या साडेतीन वर्षांपासून डोळे लावून बसले होते. मात्र सत्ताधारी दोन्ही पक्षात एकमत होत नव्हते आणि त्यांच्याच पक्षांर्तगत वादामुळे तीन वर्षांहून अधिक काळापासून हा नियुक्त्यांची घोषणा रखडली होती.